Renate Karhu

Renate Karhu (ka Renate Karter, aastani 1963 Piirmann; 5. november 1941 Valga – 3. detsember 2015 Aaspere, Haljala vald) oli eesti laulja (II alt).

Ta õppis klassikalist laulmist Tallinnas Jaan Tombi nimelise Kultuuripalee lauluringis Aaro Pärna juhendamisel. Laulis Estonia teatri kooris aastatel 1970–1991, tegi ka lavastustes kõrvalosi. Mängis mängufilmis "Siin me oleme" (1978, Eesti Telefilm) punapead.Renate Karhu. Eesti Teatriliit. Vaadatud 24. juuni 2023. Pärast Estonia teatrist lahkumist elas aastaid Lääne-Virumaal Aasperes Karukoopa talus, mis oli varem olnud pere suvekodu.

 Osalemine filmis 
Mängufilmi "Siin me oleme" võtteid tehti 1978. aasta suvel. Estonia koorist, kus Renate oli kaheksa aastat laulnud, lavastaja Sulev Nõmmik ta filmi välja valiski (rolli prooviti ka Katrin Karismad). Kui Nõmmik käis filmi tegemiseks kunstinõukogu ees luba saamas, luges ta neile näitlejate nimed ette ning Karhu nimi osutus nõukogule tundmatuks.

Renate Karhu on meenutanud: "Ega ma sel ajal filmitegemisest huvitatud polnudki, sest teatris algas ju puhkus. Aga Nõmmik kutsus, et tule ikka, Muhu saarel saadki ju puhata. Filmi tegemine oli lõbus. Nõmmik rääkis Koguva külas hommikuti igale näitlejale, mida ta tegema peab ja töö läks lahti. Tihti tuli oodata õiget ilma ja päikest." ... "Mul on kahju, et palju häid kaadreid vastu taevast lendas. Palju ilusaid võtteid hävis tehniliste apsude tõttu. Ja Nõmmik pani filmi kokku ju praktiliselt proovivõtetest.""Siin me oleme" Punapea Renate Karhu valiti filmi ooperikoorist. Eesti Naine, 07. detsember 2015.

Filmis osalenud Väino Puura: "Tal polnud sees mingeid stampe, sest ta polnud ju näitleja, laulnud vaid Estonia kooris. Nii et ta oli ehe ja puhas leht ning selline oli ta ka filmis."Punapea Renate jääbki minu mällu noore tüdrukuna. Õhtuleht, 11. detsember 2015.

Filmis oli Renate Karhul mitu stseeni tuntud näitleja Lia Laatsiga. Sulev Nõmmik pani nad ka kõvasti kaklema. Karhu: "Aga kuidas sa tuntud näitlejat lööma lähed? Eks ma üritasin siis, aga Lia sai vihaseks ja andis mulle ka tou ära." Ja nende kaklus sai hoo sisse. "Selles kingakontsaloos juhtus mõndagi, operaatorid said ka oma jao," meenutas Väino Puura.

Kui Imre Sooäär kultusfilmi "Siin me oleme" tegelased 2004. aastal Pädaste mõisa kokku kutsus, otsiti kaua filmis mänginud punapead (hüüdnimega Lõke). Küsiti Estonia teatrist, helistati kolleegidele, kuid tulemusteta. Alles hiljem leidsid ajakirjanikud ta Aasperest üles.

Viited

Kategooria:Eesti ooperilauljad
Kategooria:Sündinud 1941
Kategooria:Surnud 2015